For en uge siden satte den tidligere AaB-anfører et flot punktum for sin aktive karriere ved at vinde det amerikanske mesterskab MLS sammen med Kansas City. Og nu trækker nye udfordringer i den hvide puma. Det skriver bold.dk: - Jeg kan ikke komme 100 procent ind på det endnu, men jeg forhandler med en klub fra den næstbedste række om et cheftrænerjob, siger han til bold.dk og fortsætter: - Jeg var til en fire timer lang jobsamtale fredag, og da jeg efterfølgende lander i Kansas, får jeg en meddelelse om, at de er klar til at starte forhandlinger om at få mig ansat hurtigst muligt. De gav mig så et tilbud, og det har jeg sendt tilbage til dem med nogle enkelte ændringer. Og nu går jeg egentligt bare og venter på at høre fra dem.
Den nu pensionerede målmand og tidligere AaB?er overvejer lige nu et tilbud om at blive cheftræner i den næstbedste række i USA.